section_heading: Bordeaux
paragraph_text: Debitirao je u pobjedi Bordeauxa od 4:1 nad Lensom. Do 9. kolovoza 2009. godine ukupno je uspio sačuvati svoju mrežu u 29 navrata, gledajući samo nastupe u Ligue 1. Unatoč uspješnim nastupima, 19. veljače 2011. godine prima pet golova, u 5:1 gostujućem porazu od Lorienta, a uz to je i dobio crveni karton u sudačkoj nadoknadi vremena te je zaradio utakmicu suspenzije.<ref> Ovo je Carrassu bio drugi put u karijeri da je isključen protiv Lorienta, prvi put je bilo kada je bio na posudbi u Guingampu, kada je isključen u 76. minuti susreta. U toj utakmici za koju je bio suspendiran, na vrata je stao Ulrich Ramé, čovjek kojega je izbacio iz prve momčadi. Vratio se u akciju 6. ožujka 2011. godine, u 3:1 pobjedi nad Brestom. Dobre predstave na terenu rezultirale su novim ugovorom s Bordeauxom, koji traje do 30. lipnja 2015. godine.<ref>  Dne 17. rujna 2011. godine, tokom svoje treće sezone u klubu, u trenutku kada je Bordeaux igrao 2:2 s Toulouseom, Carrasso dobiva novi crveni karton, ovoga puta zbog prekršaja na Franckom Tabanouom. Umjesto njega na vrata je stao mladi Abdoulaye Keita koji je primio gol u sudačkoj nadoknadi od Emmanuela Rivièrea te je utakmicu dobio Toulouse s 3:2.<ref>  I ovoga puta je dobio jednu utakmicu suspenzije. Ovaj put ga je zamijenio Kévin Olimpa u utakmici protiv Lillea koja je završila 1:1. Nakon odrađene suspenzije, vratio se na teren u 3:1 porazu od Lyona dana 24. rujna 2011. godine.